ಅಪರಾಧಗಳ ಆರೋಪ ಎದುರಿಸುತ್ತಿರುವವರು ಚುನಾವಣೆಗೆ ಸ್ಪರ್ಧಿಸುವುದನ್ನು ತಡೆಯಲು ಪೂರಕವಾದ ಕಾನೂನು ಇನ್ನೂ ಏಕೆ ಜಾರಿಗೆ ಬಂದಿಲ್ಲ : ಕೇಂದ್ರವನ್ನು ಕೇಳಿದ ಹೈಕೋರ್ಟ್ ರಾಜಕೀಯದ ಅಪರಾಧಿಕರಣ ಒಂದು ಪ್ರಜಾಪ್ರಭುತ್ವ ವ್ಯವಸ್ಥೆಗೆ ತಟ್ಟಬಹುದಾದ ಅತ್ಯಂತ ಕೆಟ್ಟ ಸಂಗತಿ ಎಂದು ಸುಮಾರು ಎರಡು ವರ್ಷಗಳ ಹಿಂದೆಯೇ ಸುಪ್ರೀಂ ಕೋರ್ಟ್ ಎಚ್ಚರಿಕೆ ನೀಡಿತ್ತು. ಪ್ರಜಾಪ್ರಭುತ್ವ ಸುಧಾರಣಾ ಸಂಘ ಅಸೋಸಿಯೇಷನ್ ಆಫ್ ಡೆಮಾಕ್ರಟಿಕ್ ರಿಫಾರ್ಮ್ಸ್ ಎಡಿಅರ್ ಚುನಾವಣೆ ಸಂದರ್ಭದಲ್ಲಿ, ಅಭ್ಯರ್ಥಿಗಳು ಸಲ್ಲಿಸಿದ ಅಫಿಡವಿಟ್ ಆಧಾರದ ಮೇಲೆ, 2014 ರ ವೇಳೆಗೆ ದೇಶಾದ್ಯಂತ 1,581 ಶಾಸಕರು ನಾನಾ ಅಪರಾಧ ಕೃತ್ಯಗಳ ಆರೋಪ ಎದುರಿಸುತ್ತಿದ್ದಾರೆ ಎಂದು ತಿಳಿಸಿತ್ತು. ಇದರ ಆಧಾರದ ಮೇಲೆ ಸರ್ವೋಚ್ಚ ನ್ಯಾಯಾಲಯ ವಿಶೇಷ ನ್ಯಾಯಾಲಯಗಳನ್ನು ಸ್ಥಾಪಿಸಿ ಇತ್ತೀಚಿನ ವಾಸ್ತವ ಪರಿಸ್ಥಿತಿಯ ವಿವರಗಳನ್ನು ಪಡೆದುಕೊಂಡಿದೆ. ಈ ನಡುವೆ, ಹಾಲಿ ಹಾಗು ಮಾಜಿ ಜನ ಪ್ರತಿನಿಧಿಗಳ ವಿರುದ್ಧದ ಅಪರಾಧ ಪ್ರಕರಣಗಳ ವಿಚಾರಣೆಯನ್ನು ತ್ವರಿತಗೊಳಿಸಲು ಮತ್ತು ಶಿಕ್ಷೆಗೊಳಗಾದ ನಾಯಕರನ್ನು ಜೀವಾವಧಿ ಎಲ್ಲ ರೀತಿಯ ಚುನಾವಣೆಗಳಲ್ಲಿ ಸ್ಪರ್ಧಿಸದಂತೆ ಆದೇಶಿಸಲು ಕೋರಿ ಸಲ್ಲಿಕೆಯಾಗಿರುವ ಸಾರ್ವಜನಿಕ ಹಿತಾಸಕ್ತಿ ಮೊಕದ್ದಮೆಯಲ್ಲಿ ನ್ಯಾಯಾಲಯದ ಸಲಹೆಗಾರ ಅಮಿಕಸ್ ಕ್ಯೂರಿಯಾ ಬಹಿರಂಗಪಡಿಸಿದ ಮಾಹಿತಿಗಳು ಆಘಾತಕಾರಿಯಾಗಿವೆ. ದೇಶದ ಅತಿ ದೊಡ್ಡ ರಾಜ್ಯಗಳಲ್ಲೊಂದಾದ ಉತ್ತರ ಪ್ರದೇಶದಲ್ಲಿ, ಜೀವಾವಧಿ ಶಿಕ್ಷೆ ನಿಗದಿಯಾದ ಅಪರಾಧ ಪ್ರಕರಣಗಳಲ್ಲಿ ಭಾಗಿಯಾದ ಜನ ಪ್ರತಿನಿಧಿಗಳ ಸಂಖ್ಯೆ ಅತಿ ಹೆಚ್ಚಿದೆ. ಈ ಮಟ್ಟಿಗೆ ರಾಜ್ಯ ಇಂತಹ ಒಂದು ಕುಖ್ಯಾತಿಯ ದಾಖಲೆಗೆ ಪಾತ್ರವಾಗಿದೆ. ಎರಡನೇ ಸ್ಥಾನದಲ್ಲಿರುವ ಬಿಹಾರದಲ್ಲಿ 30 ಹಾಲಿ ಶಾಸಕರು ಮತ್ತು 43 ಮಾಜಿ ಶಾಸಕರು ಇದೇ ರೀತಿಯ ಪ್ರಕರಣಗಳನ್ನು ಎದುರಿಸುತ್ತಿದ್ದಾರೆ. ಅಮಿಕಸ್ ಕ್ಯೂರಿಯ ವರದಿ ಪ್ರಕಾರ, 1983 ರಿಂದಲೂ ಇಂತಹ ಪ್ರಕರಣಗಳು ಏರುಗತಿಯಲ್ಲಿ ದಾಖಲಾಗುತ್ತಿದ್ದರೂ ಕೆಲವು ಪ್ರಕರಣಗಳಲ್ಲಿ ಇನ್ನೂ ಕ್ರಿಮಿನಲ್ ಪ್ರಕರಣಗಳು ದಾಖಲಾಗಿಲ್ಲ. ವಿಚಾರಣಾ ನ್ಯಾಯಾಲಯ ಹೊರಡಿಸಿದ ಜಾಮೀನು ರಹಿತ ವಾರೆಂಟ್ಗಳ ಜಾರಿ ಸ್ಥಿತಿ ಇಂದಿಗೂ ತಿಳಿಯದಂತಹ ಪರಿಸ್ಥಿತಿ ಇದೆ. ಜೀವಾವಧಿ ಶಿಕ್ಷೆ ವಿಧಿಸಬಹುದಾದ 413 ಪ್ರಕರಣಗಳಲ್ಲಿ 174 ಪ್ರಕರಣಗಳನ್ನು ಹಾಲಿ ಸಂಸದರು ಮತ್ತು ಶಾಸಕರು ಎದುರಿಸುತ್ತಿದ್ದಾರೆ. 1983ರಲ್ಲಿ ಪಂಜಾಬ್ನಲ್ಲಿ ನಡೆದ ಹತ್ಯೆ ಪ್ರಕರಣ ಒಂದಕ್ಕೆ ಸಂಬಂಧಿಸಿ, 36 ವರ್ಷಗಳ ನಂತರ ಕಳೆದ ವರ್ಷ ಜನಪ್ರತಿನಿಧಿ ವಿರುದ್ಧ ದೂರು ದಾಖಲಾಗಿದೆ. ಇದು, ಅಪರಾಧಿ ರಾಜಕಾರಣದ ದುರಂತಕ್ಕೊಂದು ಉತ್ತಮ ಉದಾಹರಣೆ ಎರಡು ವರ್ಷಗಳ ಹಿಂದೆ ಸರ್ವೋಚ್ಚ ನ್ಯಾಯಾಲಯದ ಅಂದಿನ ಮುಖ್ಯ ನ್ಯಾಯಮೂರ್ತಿಯಾಗಿದ್ದ ನ್ಯಾಯಮೂರ್ತಿ ದೀಪಕ್ ಮಿಶ್ರ ಈ ಬಗ್ಗೆ ಅತ್ಯಂತ ಸ್ಪಷ್ಟ ಮಾತುಗಳಲ್ಲಿ ಈ ಬಗ್ಗೆ ತಮ್ಮ ಅಭಿಪ್ರಾಯ ವ್ಯಕ್ತಪಡಿಸಿದ್ದರು. ಆರೋಪ ಸಾಬೀತಾಗುವವರೆಗೂ ಯಾರನ್ನು ತಪ್ಪಿತಸ್ಥರೆಂದು ಪರಿಗಣಿಸಬಾರದು ಎಂಬುದು ನಿಜ. ಆದರೆ ಸಾರ್ವಜನಿಕ ಜೀವನ ಪ್ರವೇಶಿಸುವವರು ಮತ್ತು ಶಾಸಕಾಂಗದ ಭಾಗವಾಗಿ ಶಾಸನ ರಚನೆಯಲ್ಲಿ ತೊಡಗಿಸಿಕೊಳ್ಳುವವರು ಎಲ್ಲ ತೆರನಾದ ಗಂಭೀರ ಆರೋಪಗಳಿಂದ ಮುಕ್ತರಾಗಿರಬೇಕು ಎಂದು ತಿಳಿಸಿದ್ದರು. ಸರ್ವೋಚ್ಚ ನ್ಯಾಯಾಲಯದ, ಐವರು ನ್ಯಾಯಮೂರ್ತಿಗಳ ಪೀಠ, ಕೆಲವು ಸಂದರ್ಭಗಳಲ್ಲಿ ಅಭ್ಯರ್ಥಿಗಳ ವಿರುದ್ಧ ಸುಳ್ಳು ಆರೋಪ ಮಾಡಲಾಗಿರುವ ಸಾಧ್ಯತೆಯನ್ನು ಒಪ್ಪಿಕೊಳ್ಳುತ್ತಾ, ಈ ಬಗ್ಗೆ ಸಂಸತ್ತು ಚರ್ಚಿಸಿ, ಒಂದು ಪರಿಹಾರವನ್ನು ಕಂಡುಕೊಳ್ಳಬೇಕು. ಇದಕ್ಕೆ ತಕ್ಕಂತೆ ಕಾಯ್ದೆ ರೂಪಿಸಬೇಕು ಎಂದು ಸೂಚಿಸಿದೆ. ನ್ಯಾಯಾಂಗವು ತನ್ನ ಸಾಂವಿಧಾನಿಕ ನೀತಿ ಸಂಹಿತೆಯನ್ನು ದಾಟಲು ಸಾಧ್ಯವಿಲ್ಲದ ಕಾರಣ ಗುಣಮಟ್ಟದ ಸಲಹೆಗಳಿಗೆ ತನ್ನನ್ನು ಸೀಮಿತಗೊಳಿಸಿಕೊಳ್ಳುತ್ತಿದೆ. ಆದರೆ ಅಪರಾಧ ರಾಜಕಾರಣವು, ಸಾಂವಿಧಾನಿಕ ಆಡಳಿತವನ್ನು ಮಲಿನಗೊಳಿಸುತ್ತಿದೆ, ಭ್ರಷ್ಟಗೊಳಿಸುತ್ತಿದೆ. ಹದಿನಾಲ್ಕನೆಯ ಲೋಕಸಭೆಯಲ್ಲಿ ಅಪರಾಧ ಹಿನ್ನೆಲೆ ಹೊಂದಿರುವ ಸಂಸದರ ಸಂಖ್ಯೆ ಶೇಕಡಾ 24 ಆಗಿತ್ತು. ಇದು 30 ಕ್ಕೆ ಏರಿಕೆಗೊಂಡಿತ್ತು. ಬಳಿಕ ಶೇಕಡಾ 34ಕ್ಕೆ ತಲುಪಿತು. ಪ್ರಸ್ತುತ ಲೋಕಸಭೆಯಲ್ಲಿ ಅತಿ ಹೆಚ್ಚು ಅಂದರೆ, ಈ ಪ್ರಮಾಣ ಶೇ.47ಕ್ಕೆ ಈಗ ಬಂದು ನಿಂತಿದೆ. ಕೊಲೆ, ಅಪಹರಣ, ಅತ್ಯಾಚಾರ ಮತ್ತು ದೇಶದ್ರೋಹಕ್ಕೆ ಸಮಾನವಾದ ಕಳ್ಳ ಹಣ ಸಾಗಣೆಯಂತಹ ಗಂಭೀರ ಅಪರಾಧಗಳ ಆರೋಪ ಹೊತ್ತಿರುವ ಜನರು ಈಗ ಸಂಸತ್ ಪ್ರವೇಶಿಸಿದ್ದು ಈಗ ಕಾನೂನು ರೂಪಿಸುತ್ತಿದ್ದಾರೆ. ಇದು ಅತ್ಯಂತ ಕಳವಳಕಾರಿ ಸಂಗತಿ. ಸರ್ವೋಚ್ಚ ನ್ಯಾಯಾಲಯ ಸೂಚಿಸಿದ್ದರು, ಅಪರಾಧಗಳ ಆರೋಪ ಎದುರಿಸುತ್ತಿರುವವರು ಚುನಾವಣೆಗೆ ಸ್ಪರ್ಧಿಸುವುದನ್ನು ತಡೆಯಲು ಪೂರಕವಾದ ಕಾನೂನು ಇನ್ನೂ ಏಕೆ ಜಾರಿಗೆ ಬಂದಿಲ್ಲ ಎಂದು ಮದ್ರಾಸ್ ಹೈಕೋರ್ಟ್ ಕಳೆದ ತಿಂಗಳ ಮೂರನೇ ವಾರದಲ್ಲಿ ಕೇಂದ್ರವನ್ನು ಕೇಳಿದೆ. ಕೇಂದ್ರ ಸಚಿವ ರಾಮ್ ವಿಲಾಸ್ ಪಾಸ್ವಾನ್ ಪ್ರಕಾರ, ಅಪರಾಧಿಗಳು ರಾಜಕೀಯ ಪಕ್ಷಗಳನ್ನು ಬಲಗೊಳಿಸುತ್ತಾರೆ. ಆದರೆ ಇಂದು ಪರಿಸ್ಥಿತಿ ಎಲ್ಲಿಗೆ ತಲುಪಿದೆ ಎಂದರೆ ಅಪರಾಧಿಗಳು ರಾಜಕೀಯ ಪಕ್ಷಗಳನ್ನು ಸ್ಥಾಪಿಸುವ ಮಟ್ಟಿಗೆ ವ್ಯವಸ್ಥೆ ಹದಗೆಟ್ಟಿದೆ. ಪರಿಸ್ಥಿತಿಯನ್ನು ಸರಿಪಡಿಸದಿದ್ದರೆ ಅಪರಾಧಿಗಳಿಂದ ಬಂಡವಾಳಶಾಹಿಗಳ ಮತ್ತು ಭ್ರಷ್ಟಾಚಾರಕ್ಕಾಗಿ ಪ್ರಜಾಪ್ರಭುತ್ವ ಎನ್ನುವ ದುರ್ಗತಿಯ ದಿನಗಳು ಎದುರಾಗಬಹುದು. ಇದನ್ನು ತಪ್ಪಿಸಬೇಕಾದರೆ, ರಾಜಕೀಯ ಪಕ್ಷಗಳು ಪ್ರಾಮಾಣಿಕ ಆತ್ಮ ವಿಮರ್ಶೆಗೆ ತಕ್ಷಣವೇ ತೊಡಗಿಕೊಳ್ಳಬೇಕಿದೆ. ಪ್ರಜಾಪ್ರಭುತ್ವ ಪ್ರಬಲವಾಗಿ ಹೊರಹೊಮ್ಮಬೇಕಾದರೆ, ಅಪರಾಧಿ ರಾಜಕಾರಣಕ್ಕೆ ಮಣೆಹಾಕುವ ರಾಜಕೀಯ ಪಕ್ಷಗಳನ್ನು ಜನ ಅರಿತು ಎಚ್ಛೆತ್ತು ಶಿಕ್ಷಿಸಬೇಕು. ಈ ನಿಟ್ಟಿನಲ್ಲಿ ಜನರು ದೃಢ ಸಂಕಲ್ಪ ತೊಡಬೇಕು.